PATVIRTINTA

Kauno miesto savivaldybės

administracijos direktoriaus

2019 m. gruodžio 10 d.

įsakymu Nr. A-4068

**KVIETIMAS TEIKTI BENDROSIOS GYVENTOJŲ KULTŪROS UGDYMO SRITIES PRIORITETŲ „ĮTRAUKIOS KULTŪROS SKATINIMAS“ IR „MIESTO ĮVAIZDĮ, TAPATYBĘ IR IŠSKIRTINUMĄ KURIANTYS RENGINIAI“ TRUMPALAIKIŲ PROJEKTŲ PARAIŠKAS NR. 2020-1-1.1-1.2-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Sritis | Bendrosios gyventojų kultūros ugdymas |
| 2. | Prioritetai ir tinkamos veiklos | 2.1. Prioritetas „Įtraukios kultūros skatinimas“.Veiklos pagal šį prioritetą:  2.1.1. Kultūrinės įtraukties projektai, skirti įvairių miesto dalių bendruomenės nariams ir skatinantys kultūrinės raiškos įvairovę, kūrybišką laisvalaikio užimtumą, bendruomenės narių įsitraukimą į naujas veiklas ir dalyvavimą kūrybos procese; projektai, sujungiantys skirtingų kartų interesus, orientuoti į integraciją ir skirti įvairioms socialinėms grupėms (vaikams, jaunimui, šeimoms, socialinę atskirtį patiriantiems asmenims, skirtingoms kartoms ir kt.).  2.1.2. Projektai, skatinantys tarpkultūrinį dialogą, tautinių bendrijų įtrauktį, miesto bendruomenei pristatantys įvairių tautų folklorą ir tautinį paveldą.  2.1.3. Projektai, įprasminantys turtingą miesto istoriją ir jos kūrėjus, skatinantys pasididžiavimą vieta, kurioje gyvename (pirmenybė teikiama nemokamoms veikloms ar renginiams).  2.1.4. Įvairių kultūros ir meno sričių projektai, pristatantys Kauno miestą, Lietuvos etninę kultūrą užsienyje ir didinantys miesto žinomumą tarptautiniu mastu. Pareiškėjas turi turėti kultūros ir meno organizacijos (profesionalios agentūros, festivalio, scenos meno organizacijos ir kt.) kvietimą ir (arba) susitarimą (patvirtinimą) dėl dalyvavimo tarptautiniame renginyje, kultūros projekte užsienyje. Prioritetas teikiamas tiems projektams, kurių veiklos vykdomos Kauno miestuose partneriuose (informaciją galima rasti: <http://www.kaunas.lt/apie-kauna/miesto-partneriai/>) arba vykdomos bendradarbiaujant su jais, taip pat bendradarbiaujant su kitomis tarptautinėmis organizacijomis, kurių tinklui priklauso Kauno miestas.  2.2. Prioritetas „Miesto įvaizdį, tapatybę ir išskirtinumą kuriantys renginiai“. Veiklos pagal šį prioritetą:  2.2.1. Tarptautiniai tęstiniai kultūros renginiai, projektai, formuojantys miesto įvaizdį, kuriantys miesto tapatybę. Prioritetas teikiamas renginiams ir projektams, vykstantiems Kauno miesto viešose vietose (pavyzdžiui, parkuose, skveruose, aikštėse ir pan.) ir (ar) visuomeninės paskirties objektuose (pavyzdžiui, bažnyčiose, stotyse, įvairiose salėse ir pan.).  2.2.2. Miesto renginiai ir šventės, vykstantys Kauno miesto viešose vietose (pavyzdžiui, parkuose, skveruose, aikštėse ir pan.) ir kuriantys miesto išskirtinumą, kuriuose dalyvauja ne mažiau kaip 5000 žiūrovų. Prioritetas teikiamas nemokamoms veikloms. |
| 3. | Veiklų vykdymo vieta | 3.1. Veiklų, nurodytų 2.1.4 papunktyje, vykdymo vieta neribojama.  3.2. Veiklų, nurodytų 2.1.1, 2.1.2, 2.1.3, 2.2.1, 2.2.2 papunkčiuose, vykdymo vieta – Kauno miestas. |
| 4. | Planuojami rezultatai pagal prioritetus | Šioje skiltyje nurodytus rezultatus Kauno miesto savivaldybė (toliau – Savivaldybė) planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į planuojamus rezultatus, savo paraiškoje turi numatyti realius savo projektu siekiamus rezultatus.  4.1. Pagal prioritetą „Įtraukios kultūros skatinimas“ siekiami rezultatai:  4.1.1. Nemokamų renginių skaičius – 120.  4.1.2. Gyventojų, dalyvavusių nemokamuose renginiuose, projektų veiklose skaičius – 280 tūkst.  4.1.3. Kauno miesto kūrėjų užsienyje pristatytų projektų, kūrinių skaičius – 5.  4.2. Pagal prioritetą „Miesto įvaizdį, tapatybę ir išskirtinumą kuriantys renginiai“ siekiami rezultatai:  4.2.1. Tarptautinių renginių Kauno viešose vietose skaičius – 10.  4.2.2. Gyventojų, dalyvavusių tarptautiniuose nemokamuose renginiuose, skaičius – 80 tūkst.  4.2.3. Gyventojų, dalyvavusių miesto renginiuose ir šventėse, skaičius – 100 tūkst. |
| 5. | Tikslinė grupė | Kauno miesto bendruomenė (išskyrus 2.1.4 papunktyje nurodytų veiklų tikslinę grupę). Veiklų, nurodytų 2.1.4 papunktyje, tikslinė grupė – užsienio šalių gyventojai. |
| 6. | Finansavimo intensyvumas | 6.1. Projektui įgyvendinti iš Savivaldybės biudžeto gali būti skiriama iki 80 proc. lėšų tinkamoms finansuoti projekto išlaidoms padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas.  6.2. Finansuojami 2020 m. vykdomi projektai. Vėliausia galima projekto įgyvendinimo pabaigos data – 2020 m. gruodžio 31 d. |
| 7. | Reikalavimai pareiškėjui | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt.), biudžetinės įstaigos (išskyrus Savivaldybės biudžetines įstaigas).  7.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų Savivaldybės biudžeto lėšų (jeigu buvo skirta) panaudojimą.  7.3. Finansavimas pareiškėjui negali būti skiriamas, jeigu:  7.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;  7.3.2. pareiškėjas paraiškoje arba jos prieduose pateikė klaidinančią informaciją;  7.3.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;  7.3.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.  7.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje.  7.5. Projekto partneriu (-iais) laikomi pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt.), biudžetinės įstaigos (išskyrus Savivaldybės biudžetines įstaigas).  7.6. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės biudžeto lėšų naudojimo sutartį, turi sudaryti jungtinės veiklos (partnerystės) sutartį su projekto partneriu (-iais).  7.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.  7.8. Pareiškėjo ir partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.  7.9. Už projekto įgyvendinimą atsakingas pareiškėjas. |
| 8. | Paraiškos rengimo ir pateikimo tvarka ir terminai | 8.1. Siekdamas gauti finansavimą, pareiškėjas turi užpildyti ir pateikti šiuos dokumentus:  8.1.1. programos „Iniciatyvos Kaunui“ projekto finansavimo paraišką, parengtą pagal Kauno miesto savivaldybės administracijos direktoriaus 2019 m. lapkričio 19 d. įsakymu Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ patvirtintą formą. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu.  Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos priedas). Pareiškėjas atsako už paraiškoje nurodytų duomenų teisingumą;  8.1.2. kitus dokumentus:  8.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;  8.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas;  8.1.2.3. pareiškėjo ir kitų finansavimo šaltinių įnašą pagrindžiančius dokumentus;  8.1.2.4. kitą informaciją, pagrindžiančią finansavimo reikalingumą ar papildančią projekto aprašymą.  8.2. Paraiška kartu su 8.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (8.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema) adresu <https://paraiskos.kaunas.lt/vykstantys-konkursai>.  8.3. Jei 8.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, teikiama Savivaldybei raštu (per kurjerį), siunčiant paštu arba pristatant į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos.  8.4. Jeigu dokumentai pateikiami užsienio kalba, jie turi būti išversti į lietuvių kalbą.  8.5. Galutinis paraiškos pateikimo terminas – 2020 m. sausio 13 d. 12 val. Jei paraiška siunčiama paštu (per kurjerį) (esant 8.3 papunktyje nurodytoms aplinkybėms), pateikimo data laikoma pašto antspaudo data. Jei paraiška teikiama elektroniniu būdu adresu <https://paraiskos.kaunas.lt/vykstantys-konkursai>, pateikimo data laikoma informacinėje sistemoje pateikimo momentu fiksuota data. Jei paraiška pristatoma į Savivaldybę (esant 8.3 papunktyje nurodytoms aplinkybėms), galutinis terminas yra 2020 m. sausio 13 d. 12 val.  8.6. Gautos paraiškos yra registruojamos. Po nustatyto termino ir ne pagal 8.2 ir 8.3 papunkčiuose nustatytas sąlygas pateiktos paraiškos nenagrinėjamos.  8.7. Tas pats pareiškėjas gali teikti tik vieną paraišką pagal vieną nurodytos srities prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos.  8.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 9. | Tinkamos  finansuoti išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra:  9.1.1. tiesiogiai susijusios su projekto, kuriam skiriamas finansavimas, įgyvendinimu;  9.1.2. būtinos projektui įgyvendinti ir atitikti skaidraus finansų valdymo, sąnaudų efektyvumo principus;  9.1.3. suplanuotos efektyviai ir pagrįstai (atitinkančios realias rinkos kainas, panaudojamos tik siekiant projekto tikslų);  9.1.4. faktiškai patirtos nuo to 2020 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį.  9.2. Tinkamos finansuoti projekto vykdymo išlaidos turi sudaryti ne mažiau kaip 80 proc. visų prašomų Savivaldybės finansuoti tinkamų išlaidų. Vykdymo išlaidų kategorijai priskiriamos šios išlaidos:  9.2.1. išlaidos projektą vykdančių asmenų darbo užmokesčiui (įskaitant visus privalomus mokesčius);  9.2.2. išlaidos projektą vykdančių asmenų autoriniams atlyginimams (pagal autorines sutartis), kaip nustatyta Lietuvos Respublikos autorių teisių ir gretutinių teisių įstatyme, ir atlygiui už suteiktas paslaugas (pagal atlygintinų paslaugų sutartis), kai autorinius atlyginimus gaunantys asmenys ir paslaugų teikėjai nėra pareiškėjo darbuotojai;  9.2.3. projekto veiklas vykdančių ar jose dalyvaujančių asmenų kelionių, nakvynės ir dienpinigių išlaidos, neviršijančios pareiškėjo arba jo partnerio valstybės teisės aktais nustatytų normų;  9.2.4. priemonių, prekių, reikmenų, medžiagų įsigijimo išlaidos, išskyrus ilgalaikį materialųjį ir nematerialųjį turtą, jeigu jos identifikuojamos ir priskiriamos išskirtinai projekto reikmėms;  9.2.5. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai trumpalaikio projekto reikmėms;  9.2.6. savanoriškos veiklos išlaidos (kelionės, nakvynės, maitinimo, pašto, telefono, mokymų, reikalingų priemonių, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;  9.2.7. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 9.2.1–9.2.6 papunkčiuose nurodytoms išlaidoms.  9.3. Tinkamos projekto administravimo išlaidos gali sudaryti iki 20 proc. visų prašomų Savivaldybės finansuoti tinkamų išlaidų. Administravimo išlaidų kategorijai priskiriamos šios išlaidos:  9.3.1. atlygis už darbą projektą administruojantiems asmenims (projekto vadovui, finansininkui, viešųjų pirkimų specialistui ir kitiems administracinę veiklą vykdantiems darbuotojams), įskaitant visus privalomus mokesčius;  9.3.2. projekto veiklas administruojančių asmenų kelionių, nakvynės ir dienpinigių išlaidos, neviršijančios pareiškėjo arba jo partnerio valstybės teisės aktais nustatytų normų;  9.3.3. kitos projekto administravimo išlaidos – transporto išlaidos, pašto, fakso, telefono, interneto, kopijavimo išlaidos, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 9.3.1 ir 9.3.2 papunkčiuose nurodytoms išlaidoms. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą). |
| 10. | Netinkamos finansuoti išlaidos | 10.1. Projekto rengimo išlaidos.  10.2. Baudos, delspinigiai, išlaidos finansinėms nuobaudoms.  10.3. Bylinėjimosi išlaidos.  10.4. Išlaidos paskolų palūkanoms ir skoloms padengti.  10.5. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.  10.6. Išlaidos pastatų ir patalpų remontui.  10.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas.  10.8. Projekto įgyvendinimo išlaidos, finansuojamos iš kitų finansavimo šaltinių.  10.9. Išlaidos ilgalaikiam materialiajam ir nematerialiajam turtui. Pagal Lietuvos Respublikos įstatymus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur.  10.10. Išlaidos, skirtos labdarai ir paramai.  10.11. Išlaidos, projekto biudžete įvardytos kaip nenumatytos išlaidos.  10.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 11. | Projektų paraiškų atranka ir vertinimo kriterijai | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.  11.2. Projektų paraiškų vertinimo ir atrankos procedūros vykdomos informacinėje sistemoje vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.  12.2. Kauno miesto savivaldybės 2019–2021 metų strateginis veiklos planas, patvirtintas Kauno miesto savivaldybės tarybos 2019 m. vasario 5 d. sprendimu Nr. T-3 „Dėl Kauno miesto savivaldybės 2019–2021 metų strateginio veiklos plano patvirtinimo“.  12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.  12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“.  12.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“.  12.6. Kauno miesto kultūros strategija iki 2027 metų, patvirtinta Kauno miesto savivaldybės tarybos 2017 m. vasario 7 d. sprendimu Nr. T-2 „Dėl Kauno miesto kultūros strategijos iki 2027 metų tvirtinimo ir pritarimo patikslintai Kauno miesto savivaldybės paraiškai 2022 metų Europos kultūros sostinės vardui gauti“. |
| 13. | Projekto viešinimas | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų. |
| 14. | Informacijos teikimas | 14.1. Informaciją dėl paraiškų pildymo ir projektų įgyvendinimo teikia Plėtros programų ir investicijų skyriaus specialistė Evelina Revuckaitė, tel. (8 37) 42 29 14, ir specialistė Greta Jorudaitė, tel. (8 37) 42 35 39.  14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia Kultūros skyriaus vyriausioji specialistė Aušra Kriaučiūnaitė Partikienė, tel. (8 37) 20 76 61.  14.3. Užklausos raštu teikiamos el. paštu [iniciatyvos@kaunas.lt](mailto:iniciatyvos@kaunas.lt).  14.4. Dažnai užduodamų klausimų skyrius (DUK) yra tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_